Bundesliiga

 
Bundesliiga () on Saksan jalkapallon pääsarja. Vuonna 1963 perustettuun sarjaan kuuluu 18 joukkuetta. Kausi kestää elokuusta toukokuuhun, ja joukkueet pelaavat keskenään koti- ja vierasotteluita yhteensä 34 ottelua. Bundesliigassa on nousu- ja putoamissarja, joka liittyy toiseen sarjatasoon, 2. Bundesligaan. Kaksi joukkuetta putoaa automaattisesti Bundesligasta 2. Bundesligaan, kaksi joukkuetta nousee toiseen suuntaan ja kolmas sija ratkaistaan karsintaottelussa.
Liigassa on pelannut 54 eri seuraa, joista Bayern München (33) on voittanut eniten mestaruuksia. Liigan kaikkien aikojen paras maalintekijä on Gerd Müller (365 maalia). Sarjan järjestää Saksan jalkapalloliiga DFL ("Deutsche Fußball Liga"), joka järjestää myös 2. Bundesliigan.
Bundesliiga on yksi Euroopan kovatasoisimmista jalkapallosarjoista. Sarja sijoittui UEFA:n maapistevertailussa neljänneksi Englannin Valioliigan, Italian Serie A:n ja Espanjan La Ligan jälkeen ajanjaksolla 2020–2024.
Sarjajärjestelmä.
Bundesliigassa 18 joukkuetta pelaa kaksinkertaisen sarjan. Kaudesta 1995–1996 lähtien voitosta on jaettu kolme pistettä aikaisemman kahden sijaan. Kauden päätteeksi eniten pisteitä kerännyt joukkue voittaa mestaruuden. Kolme parhaiten sijoittunutta joukkuetta pääsevät suoraan Mestarien liigan lohkovaiheeseen ja neljänneksi sijoittunut kolmannelle karsintakierrokselle. Kaksi viimeistä joukkuetta putoavat suoraan 2. Bundesliigaan ja kolmanneksi viimeinen joukkue pelaa putoamiskarsinnan kakkosbundesliigan kolmanneksi sijoittunutta vastaan.
Ottelukokoonpanoissa saa olla enimmillään viisi EU:n ulkopuolista pelaajaa.
Historia.
Saksan jalkapalloliigajärjestelmä oli olemassa jo ennen Bundesligan perustamista. Ensimmäinen alueellinen liiga, Etelä-Saksan jalkapallomestaruuskilpailu, perustettiin vuonna 1898. Nykyinen Saksan jalkapalloliitto (DFB) järjesti ensimmäisen Saksan mestaruuden 1903. Alueista Berliinissä on pelattu yhtäjaksoisesti 1891 alkaen jollakin sarjatasolla.
Saksan mestaruuspokaali oli alkuaan ”Viktoria-pokaali”, joka katosi helmikuussa 1945 Dresdenin pommituksissa. Viktoria-pokaali löytyi Berliinin muurin kaatumisen jälkeen Berliinistä, jossa sitä oli eräs asukas säilyttänyt kylmän sodan vuosina. Pokaali on nykyisin Saksan jalkapalloliiton toimistossa Frankfurtissa. Nykyinen kiertopalkinto, johon kaiverrettiin kaikki Saksan-mestarit, otettiin käyttöön kaudella 1947–1948.
Bundesliiga (1963–).
Bundesligaan kutsuttiin 16 perustajajäsentä maan parhaiden seurojen joukosta: FC Kaiserslautern, FC Köln, FC Saarbrücken, FC Nürnberg, Meidericher SV, Eintracht Frankfurt, Borussia Dortmund, Eintracht Braunschweig, Karlsruher SC, Hertha BSC Berlin, Preußen Münster, VfB Stuttgart, Hamburger SV, TSV 1860 München, Schalke 04 ja Werder Bremen. Ensimmäisen kauden mestaruuden voitti FC Köln kuuden pisteen erolla. Hamburger SV:n Uwe Seeler oli sarjan paras maalintekijä 30 osumalla.
Yleisösuosio.
Bundelsiigan otteluiden yleisökeskiarvo on viime vuodet liikkunut 40 000:n tuntumassa, mikä tekee siitä Euroopan paikan päällä katsotuimman palloilusarjan. 1990-luvulta lähtien Bundesligassa on tehty viidestä suuresta eurooppalaisesta sarjasta (Valioliiga, Ligue 1, Primera División, Serie A ja Bundesliga) eniten maaleja.
Bundesliigalla on Euroopan suurimmat katsojakeskiarvot (38 602, seuraavana Valioliiga 34 455), mutta lippuhinnat eivät ole lähelläkään Englannin Valioliigan tasoa (myös seisomakatsomot on sallittu Bundesliigassa, mutta ei Valioliigassa).
Myös muut tulot, kuten tv-sopimukset jäävät selkeästi pienemmiksi.
Bundesliigajoukkueet käyttivät pelaajahankintoihinsa kesällä 2007 ennätykselliset 200 miljoonaa euroa, kun samaan aikaan Valioliigajoukkueet ja Espanjan La Ligan joukkueet käyttivät puolestaan molemmat noin 500 miljoonaa euroa.
Sarjan yhteenlaskettu liikevaihto oli kaudella 2005–2006 jaetusti kolmanneksi suurin. Bundesliiga keräsi tuloja Espanjan La Ligan tavoin 800 miljoonaa puntaa, kun Englannin Valioliiga haali 1,4 miljardia, Italian Serie A 1 miljardin ja Ranskan Ligue 1 600 miljoonaa puntaa. 
Kaudella 2006–2007 Bundesliigan liikevoitto (250 miljoonaa euroa) ylitti Englannin Valioliigan (141 miljoonaa euroa) vastaavan. Valioliigan kannattavuutta syö Bundesliigaan nähden lähes kaksinkertaiset pelaajapalkkiot.
Joukkueet.
2025–2026.
Kaudella 2025–2026 Bundesliigassa pelaa 18 joukkuetta:
 "Päivitetty 21. toukokuuta 2025."
 "Päivitetty 9. elokuuta 2022."